Ξυλεία, έπιπλα, χιόνι από δύσβατες χαράδρες βουνών το καλοκαίρι για να φτιάχνουν οι Τούρκοι αξιωματούχοι αναψυκτικά (σερμπέτια), υποχρεωτικές εισφορές για το στρατό σε περίοδο πολέμου, για την επισκευή ή κτίσιμο οχυρών κλπ, κλπ. H κατανομή των έκτακτων φόρων σε κάθε καζά γινόταν με βάση τα δελτία του κεφαλικού φόρου. Oι καταχρήσεις που γίνονταν κατά την είσπραξη αυτών ειδικά των φόρων δεν σταμάτησαν παρά τις προσπάθειες του σουλτάνου Σελήμ Γ' (1789 - 1809) να βάλει κάποια τάξη. Λόγου χάρη, μόνο το «δώρο» στον Πασά του Μοριά κατά την άφιξή του ανερχόταν σε 150.000 γρόσια. Oι συνέπειες ήταν πολλές με κυριότερη την καταχρέωση των χωρικών και την προσφυγή σε υψηλότοκο δανεισμό (συνήθως 20%).